Iva Lončar - Wikipedija

# Iva Lončar

### Izvor: Wikipedija

Iva Lončar je fiktivni lik RTL-ove sapunice " Zabranjena ljubav ". Ivu glumi Marija Kobić od prve godine emitiranja serije, 2004.

## [uredi] Opis lika

Iva je odrasla u nemirnom okruženju, uspijevajući se izboriti za vlastiti prostor u svakoj situaciji. Cijeli Ivin dosadašnji život je potraga za identitetom. U početku je mislila da će s pronalaskom ljubavi potvrditi sebe. Usprkos protivljenjima roditelja, odselila je k dečku Igoru Careviću dok je bila još jako mlada. Kada je Igor optužen za ubojstvo, Iva je odbila vjerovati da bi on mogao biti kriv. Bila je uz njega čak i dok je držao taoce kako bi izbjegao zatvor i lagala u svjedočenju kako bi ga spasila. Dok je Igor bio u zatvoru, Iva ga je uvjeravala kako će ga vjerno čekati. No usamljenost se pokazala teškim zadatkom za nju. Počeo ju je privlačiti Aleksandar "Saša" Barić. Ali pri tom je odbijala pustiti Igora, unatoč savjetima sviju. Nevolje su se pojavile kada je Igor pušten iz zatvora u posjet bolesnoj majci. Vodili su ljubav i uskoro je Iva doznala da je trudna. Iva se našla u dilemi. Saša je vjerovao da je dijete njegovo, a Iva nije imala hrabrosti priznati da bi moglo biti Igorovo. Željela se uvjeriti da je dijete Sašino te je počela planirati vjenčanje s njim, želeći time zauvijek raskinuti s Igorom. No planovi su se poremetili Igorovim izlaskom iz zatvora baš u vrijeme kada se trebala udati za Sašu. Situacija je dosegnula vrhunac kada je Igor upao na vjenčanje kako bi svima najavio svoju borbu za očinstvo. Ivu je to slomilo. Time je njezin brak od samog početka bio osuđen na propast. Iva je uvjeravala Sašu da nije bitno tko je biološki otac djeteta, ona će uvijek držati Sašu pravim ocem. Ali potraga za istinom je izjedala Sašu. Kada se dokazalo da je pravi otac Igor, Saša je napustio Ivu, smatrajući da ga ona nikad neće iskreno voljeti. Ivu je snažno pogodilo kada je primila od Saše zahtjev za razvod. Za sve je krivila Igora i nije mu dopuštala da ponovno uđe u njen život. Unatoč činjenici da potajno izgara za Igorom, ne želi dopustiti da bude određena čovjekom kojeg voli. Sada je Iva odlučna pronaći vlastito mjesto pod suncem iako se osjeća pomalo zatočenom u ulozi samohrane majke. Redefiniranje sebe je dio Ivinog životnog puta, jednako bitan kao i pronalazak nove ljubavi. Nekog tko će joj pomoći da zaboravi na Igora i nastavi dalje bez dodatnih komplikacija. Mr. Pravi bi ovog puta mogao biti sin Nade Horvat, Luka Laušić, te se jedan drugome svide na prvi pogled. No, i ova nova Ivina ljubav je nemoguća... zabranjena... jer je Luka svećenik! Uz to, dobila je posao konobarice u "Nani" kako bi se mogla brinuti za svoju kćer, pošto Dorin otac, Igor, ne radi. Time se ona i Luka sve više zbližavaju, iako je njihova ljubav zabranjena.

## [uredi] Obitelj

### [uredi] Roditelji

- Josip Lončar (otac)
- Biserka Lončar (majka)

### [uredi] Djeca

- Dora Lončar (dijete s Igorom)

### [uredi] Braća i sestre

- Matija Lončar (brat)
- Danijel Lončar † (polubrat, s Josipove strane)
- Petra Novak Lončar (polusestra, s Josipove strane)

### [uredi] Ostala rodbina

- Gabrijela Fijan (ujna)
- Zlatko Fijan (ujak)
- Ana Fijan (sestrična)

## [uredi] Ljubavne veze

- Aleksandar "Saša" Barić (bivši muž) (2005-2006)
- Igor Carević (ljubavna veza) (2004-2005)
- Luka Laušić (flert) (2006-danas)

## [uredi] Prijatelji

- Nada Horvat Barić
- Ana Fijan
- Petra Novak Lončar

## [uredi] Neprijatelji

- Igor Carević

## [uredi] Zanimanje

- računovođa u očevoj tvrtki (2004)
- konobarica u "Nani" (2006-danas)

## [uredi] Trenutno živi u

- u stanu Lončarevih, s Biserkom, Dorom i Anom.

Dobavljeno iz "http://hr.wikipedia.org../../../i/v/a/Iva_Lon%C4%8Dar_ae4b.html"

Kategorije: Tekstovi koje treba uklopiti u druge članke | Fiktivni likovi

##### Views

- Članak
- Razgovor
- Trenutna inačica

##### Traži